wickkiey/tamil-wikipedia-chunked huggingface dataset:
# டிரெவர் பெய்லிஸ்

## பயிற்சியாளராக

நியூ சவுத் வேல்சு மாநில அணிக்காக விளையாடிய பின்னர் மாநில துடுப்பாட்டக் கழகத்தின் திட்டமிடல் அதிகாரியாகப் பணியாற்றினார். பின்னர் நியூ சவுத் வேல்சு மாநில இரண்டாவது XI அணியின் பயிற்சியாளராகப் பல ஆண்டுகள் பணியாற்றினார். பின்னர் 2004-2005 காலப்பகுதியில் மாநில அணிப் பயிற்சியாளராகி, பியூரா கிண்ணத் தொடரில் அவ்வணியை இறுதிப் போட்டி வரை தயார்ப்படுத்தியிருந்தார். இறுதிப் போட்டியில் குயின்சுலாந்து அணியொடம் ஒரு விக்கெட்டால் நியூ சவுத் வேல்சு அணி தோற்றது. அடுத்த ஆண்டில் ஐஎன்சி கிண்ணத்தை வென்றது.  
2007 இல் இலங்கை அணியின் பயிற்சியாளராக இருந்த ஆத்திரேலியாவின் டொம் மூடி அப்பதவியில் இருந்து விலகவே பெய்லிசு இலங்கை அணியின் பயிற்சியாளராக ஆகத்து 2007 இல் தேர்ந்தெடுக்கப்பட்டார். குயின்சுலாந்து புல்சு அணியின் பயிற்சியாளர் டெரி ஒலிவர் இவருடன் இப்பணிக்காகப் போட்டியிட்டார். முன்னாள் இலங்கை அணி வீரர்கள் அரவிந்த டி சில்வா, ரஞ்சன் மடுகல்ல, மைக்கல் திசேரா, சிடத் வெத்திமுனி, பந்துல வர்ணபுர ஆகியோரைக் கொண்ட தெரிவுக் குழு டிரெவர் பெய்லிசைத் தெரிவு செய்தது..
# நாதக்குறிஞ்சி

**நாதக்குறிஞ்சி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# நாதக்குறிஞ்சி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), பஞ்சமம் (ப) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ம<sub>1</sub> க<sub>3</sub> ம<sub>1</sub> ப க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமைந்துள்ளன. இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இது "சம்பூரண" இராகம் எனப்படுகின்றது. இதன் ஆரோகணத்தில் தைவதம், பஞ்சமம் ஆகிய சுரங்களும், அவரோகணத்தில் மத்திமம், பஞ்சமம் என்பனவும் ஒழுங்கு மாறி வருவதால் இது ஒரு வக்கிர இராகம் ஆகும்.
# நாதநாராயணி

**நாதநாராயணி** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# நாதநாராயணி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது. இதன் ஆரோகணத்தில் சட்சம் ஒழுங்கு மாறி வருவதால் இது ஒரு வக்கிர இராகம் ஆகும்.
# நவரசகன்னடம்

**நவரசகன்னடம்** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# நவரசகன்னடம்

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), சதுச்ருதி ரிசபம் (ரி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>2</sub>த<sub>2</sub> ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 4 சுரங்களும் அவரோகணத்தில் 6 சுரங்களும் உள்ளன.
# பசுபதிப்பிரியா

**பசுபதிப்பிரியா** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# பசுபதிப்பிரியா

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> ப ம<sub>1</sub> ரி<sub>2</sub> ம<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது "ஔடவ" இராகம் எனப்படுகின்றது. இதன் ஆரோகணத்திலும் அவரோகணத்திலும் மத்திமம் ஒழுங்கு மாறி வருவதால் இது ஒரு வக்கிர இராகம் ஆகும்.
# ராகபஞ்சரம்

**ராகபஞ்சரம்** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# ராகபஞ்சரம்

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ம<sub>1</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 5 சுரங்களும் உள்ளன. இதனால் இது "சாடவ ஔடவ" இராகம் எனப்படுகின்றது.
# ரவிச்சந்திரிகா

**ரவிச்சந்திரிகா** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# ரவிச்சந்திரிகா

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது. இதன் ஆரோகணத்தில் தைவதம் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.
# சகானா

**சகானா** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். இதை ஒரு "ரக்தி" ராகம் என்பர்.
# சகானா

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>2</sub>த<sub>2</sub> ப ம<sub>1</sub> க<sub>3</sub> ம<sub>1</sub> ரி<sub>2</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இது "சம்பூர்ண" இராகம் எனப்படுகின்றது. இதன் ஆரோகணத்தில் மத்திமமும், அவரோகணத்தில் மத்திமம், காந்தாரம் என்பனவும் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.  
இதன் விசேஷமான ஸஞ்சாரங்கள் (ரி2 க3 ம1 ப),(ப ம1 த2 நி2), (நி2 ச த2), (க3 ம1 ரி2). இவற்றை பிடிகள் என்றும் கூறலாம்.
# ஷேன் வாட்சன்

**ஷேன் ராபர்ட் வாட்சன்** (*Shane Robert Watson*, பிறப்பு: 17 ஜூன், 1981), ஒரு முன்னாள் ஆத்திரேலியத் துடுப்பாட்ட அணியின் வீரரும் அணியின் முன்னாள் தலைவரும் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளில் விளையாடினார். வலது கை மட்டையாளரான இவர் வலது கை மித விரைவு வீச்சாளர் ஆவார், 2002 ஆம் ஆண்டில் ஒருநாள் பன்னாட்டுத் துடுப்பாட்டப் போட்டிகளில் அறிமுகமான இவர் 2016 ஆம் ஆண்டில் ஓய்வு பெற்றார். அப்போது அவர் பன்னாட்டு இருபது20 போட்டியின் மட்டையாளர் தரவரிசையில் முதலிடத்தில் இருந்தார். ஆத்திரேலியாவின் பொற்காலமாகக் கருதப்படும் 2000 களில் ஓய்வுபெற்ற கடைசித் துடுப்பாட்ட வீரர் ஆவார்.  
ஒருநாள் பன்னாட்டுத் துடுப்பாட்டம், பன்னாட்டு இருபது20 மற்றும் இருபது20 போட்டிகளில் வாட்சன் பல சாதனைகளைப் புரிந்துள்ளார். போர்ப்ஸ் இதழின்படி 2011 முதல் 2015 ஆம் ஆண்டுகள் வரை அதிகம் சம்பாதித்த இந்தியரல்லாத துடுப்பாட்ட வீரர் ஆவார்.
# ஷேன் வாட்சன்

## இந்தியன் பிரீமியர் லீக்

இந்தியன் பிரீமியர் லீக் தொடரின் துவக்க ஆண்டான 2008 ஆம் ஆண்டில் இவர் ராஜஸ்தான் ராயல்ஸ் அணிக்காக விளையாடினார். இவரை 125,000 அமெரிக்க டாலர் மதிப்பில் அணி நிர்வாகம் ஏலத்தில் எடுத்தது. இந்தத் தொடரில் இவர் மட்டையாளராகவும், பந்து வீச்சாளராகவும் சிறப்பான பங்களிப்பை அளித்தார். 14 போட்டிகளில் விளையாடிய இவர் இதில் நான்குமுறை ஐம்பது ஓட்டங்களை எடுத்துள்ளார். நான்கு முறை ஆட்டநாயகன் விருதினையும் பெற்றுள்ளார்.மேலும் 17 இலக்குகளைக் கைப்பற்றியுள்ளார். தொடர்நாயகன் விருதினையும் பெற்றுள்ளார். இந்தத் தொடரில் ராஜஸ்தான் ராயல்ஸ் அணி கோப்பையைக் கைப்பற்றியது.  
மேற்கிந்தியத் தீவுகள் துடுப்பாட்ட அணிக்கு எதிரான தொடரில் விளையாடுவதற்கு ஆத்திரேலியத் துடுப்பாட்ட அணியில் மாத்தியூ எய்டனுக்கு இடம் கிடைத்தது. அந்தச் சமயம் அவர் இந்தியன் பிரீமியர் லீக் தொடரில் சென்னை சூப்பர் கிங்ஸ் அணிக்காக விளையாடிக் கொண்டிருந்தார். இவருக்கு காயம் ஏற்பட்டதனால் ஆத்திரேலிய அணியில் இவருக்கு இடம் கிடைத்தது. பின் அந்தத் தொடரில் துவக்கவீரராக களம் இறங்கினார்.  
ஆத்திரேலிய தேசிய அணிக்காக விளையாடியதாலும், காயம் ஏற்பட்டதாலும் இவரால் இரண்டாவது இந்தியன் பிரீமியர் லீக் பருவகாலத்தில் பங்கேற்க இயலவில்லை. ராஜஸ்தான் ராயல்ஸ் அணி தகுதிச் சுற்றுக்குத் தகுதி பெறவில்லை. பின் 2011 இந்தியன் பிரீமியர் லீக் போட்டியில் மீண்டும் அதே அணிக்காக விளையாடினார். ஷேன் வார்னையும் அந்த அணி தக்கவைத்தது.  
ஏப்ரல் 22, 2013 ஆம் ஆண்டில் மு. அ. சிதம்பரம் அரங்கத்தில் சென்னை சூப்பர் கிங்ஸ் அணிக்கு எதிரான் போட்டியில் தனது முதல் இருபது20 போட்டியில் நூறு (துடுப்பாட்டம்) அடித்தார். இந்தப் போட்டியில் 61 பந்துகளில் 101 ஓட்டங்கள் அடித்தார். இதில் 6 நான்குகளும், 6 ஆறுகளும் அடங்கும். இந்தத் தொடர் முழுவதும் சிறப்பாக விளையாடிய இவர் தொடர்நாயகன் விருதினை வென்றார்.  
2014 இந்தியன் பிரீமியர் லீக் போட்டியில் அணி நிர்வாகத்தின் கொள்கையின் படி மீண்டும் ஏலம் நடத்தப்பட்டது. மீண்டும் ராஜஸ்தான் ராயல்ஸ் அணி நிர்வாகம் இவரை 2 மில்லியன் அமெரிக்க டாலர் மதிப்பில் ஏலத்தில் எடுத்தது. அந்த பருவகாலத்தில் அதிக பட்ச விலைக்கு இவரை ஏலத்தில் எடுத்தனர். மேலும் அந்தப் பருவத்தின் தலைவராகவும்<nowiki/>நியமிக்கப்பட்டார்.  
ஏப்ரல் 20, 2018 இல் சென்னை சூப்பர் கிங்ஸ் அணிக்காக இவர் விளையாடினார். இதில் ராஜஸ்தான் ராயல்ஸ் அணிக்கு எதிராக நூறு அடித்து அணியின் வெற்றிக்கு உதவினார்.
# சாமா

**சாமா** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். பண்டைய தமிழிசைப் பண்களில் **ஆந்தாளிக்குறிஞ்சி** என்னும் பெயருடன் அழைக்கப்படுகிறது.
# சாமா

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), அந்தர காந்தாரம் (க<sub>3</sub>), சதுச்ருதி ரிசபம் (ரி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ சாடவ" இராகம் எனப்படுகின்றது.
# சிந்துகன்னடம்

**சிந்துகன்னடம்** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# சிந்துகன்னடம்

## இலக்கணம்

இந்த இராகத்தில் சட்சம் (ச), சுத்த மத்திமம் (ம<sub>1</sub>), அந்தர காந்தாரம் (க<sub>3</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), சதுச்ருதி ரிசபம் (ரி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 4 சுரங்களும் அவரோகணத்தில் 7 சுரங்களும் உள்ளன. இதன் ஆரோகணத்தில் மத்திமமும், அவரோகணத்தில் காந்தாரம் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.
# சுரதி

**சுரதி** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# சுரதி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), அந்தர காந்தாரம் (க<sub>3</sub>), பஞ்சமம் (ப) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ப ம<sub>1</sub> க<sub>3</sub> ப ம<sub>1</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் மத்திமமும், அவரோகணத்தில் தைவதமும், அவரோகணத்தில் பஞ்சமமும் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.
# வீ. நாகம் அய்யா

**வீரராகவபுரம் நாகம் அய்யா (Veeraraghavapuram Nagam Aiya)** 1850 - 1917) இந்திய வரலாற்றாளரும், பொதுத்துறை அலுவலரும் ஆவார். இவர் திருவிதாங்கூர் கெஜட்டீர் என்ற முக்கியமான தகவல் தொகுப்பு நூலை உருவாக்கியவர்.
# வீ. நாகம் அய்யா

## வாழ்க்கைக் குறிப்பு

நாகம் அய்யா தமிழ்நாடு, திருநெல்வேலி மாவட்டம் வீரராகவபுரம் என்ற ஊரில் 1850 திசம்பரில் பிறந்தார். இவரது தாய்மொழி தெலுங்கு. இவரது முன்னோர் திருவனந்தபுரத்திற்கு குடியேறினார்கள். திருவனந்தபுரம் மன்னர் கல்லூரியில் பட்டப்படிப்பை 1870இல் முடித்தார். அக்கல்லூரியின் முதல் பட்டதாரி இவரேயாவார்.  
1870லேயே இவர் அரசில் முதுநிலை எழுத்தராக நியமனமானார். 1872ல் வட்டாட்சியர் பதவி உயர்வு பெற்றார். 1883இல் திவான் பேசுகாராக [தலைமை கணக்காயர்] பதவி உயர்வு பெற்றார். 1875இல் 24 வயதான நாகம் அய்யா திருவிதாங்கூரின் முதல் மக்கள்தொகை கணக்கெடுப்புக்கு தலைமை அதிகாரியானார்.
# வீ. நாகம் அய்யா

## ஆக்கம்

1904இல் சென்னை இராசதானியின் அரசு தகவல்தொகுதி (கெஜட்டீர்) போன்ற ஒன்றை திருவிதாங்கூருக்கும் உருவாக்கும் பொறுப்பு நாகமய்யாவுக்கு வழங்கப்பட்டது. இவரால் எழுதப்பட்டு 1906இல் வெளிவந்த திருவிதாங்கூர் கெஜட்டீர் இன்றும் அச்சில் உள்ளது.
# வீ. நாகம் அய்யா

## இணைப்பு

- V. Nagam Aiya , THE TRAVANCORE STATE MANUAL Vol.I
# திலங்

**திலங்** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# திலங்

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>ப ம<sub>1</sub> க<sub>3</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது "ஔடவ" இராகம் எனப்படுகின்றது.
# யதுகுலகாம்போதி

**யதுகுலகாம்போதி** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். பண்டைய தமிழிசைப் பண்களில் **செவ்வழி** என்னும் பெயருடன் அழைக்கப்படுகிறது.
# யதுகுலகாம்போதி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), அந்தர காந்தாரம் (க<sub>3</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் காந்தாரம் ஒழுங்குமாறி வந்திருப்பதால் இது ஒரு வக்கிர இராகம் ஆகும்.
# விக்கிப்பீடியா:உங்களுக்குத் தெரியுமா/மார்ச் 9, 2011

- கலாசேத்திராவின் நிறுவனரான **ருக்மிணி தேவி அருண்டேல்** (படம்) கலைச்சேவையே தன் வாழ்க்கைப்பணி என்று கூறி **இந்தியக் குடியரசுத் தலைவர்** பதவியினை வகிக்கும் வாய்ப்பை ஏற்கவில்லை.
- புகழ் பெற்ற ஓவியர் **வின்சென்ட் வான் கோ**வால் தன் வாழ்நாளில் தனது ஒரே ஒரு ஓவியத்தைத் தான் விற்க முடிந்தது.
- ஒட்டகச்சிவிங்கியின் நீண்ட கழுத்தில் 7 எலும்புகள் தான் உள்ளன. சுண்டெலி, மனிதன் உள்ளிட்ட எல்லாப் **பாலூட்டி**களும் ஏழு கழுத்தெலும்புகளை உடையவையே!
- 1922-35 காலகட்டத்தில் இந்தியாவில் செயல்பட்ட **சுயாட்சிக் கட்சி**, இந்திய தேசிய காங்கிரசிலிருந்து பிரிந்து உருவான கட்சியாகும். காலப்போக்கில் காங்கிரசின் தேர்தல் அரசியல் பிரிவாகச் செயல்படத் தொடங்கி அதனுடன் மீண்டும் இணைந்து விட்டது.
- உலகின் மிகப்பழமையான வானளாவி நகர் என்றழைக்கப்படும் நகரம் ஏமனிலுள்ள **சிபாம்** நகரம் ஆகும்.
# விக்கியா

**விக்கியா** என்பது எவரும் ஒரு விக்கியைத் துவங்க வகைசெய்யும் இணையதளம் ஆகும். இது 2004 ஆம் ஆண்டு ஜிம்மி வேல்சு மற்றும் ஆஞ்செலா பீஸ்லி ஆகியோரால் துவங்கப்பட்டது. முதலில் விக்கிசிட்டீஸ் என்று அழைக்கப்பட்ட இது 27.03.06 அன்று விக்கியா எனப் பெயர் மாற்றம் பெற்றது.  
விக்கியாவில் உள்ள அனைத்து உள்ளடக்கங்களும் குனூ வகை பதிப்புரிமை அல்லது கிரியேட்டிவ் காமன்ஸ் உரிமங்கள் கொண்டவை ஆகும். எனவே யாரும் ஒரு விக்கியைத் தொகுக்கலாம். ஒரு விக்கியை யாரும் சொந்தம் கொண்டாடவோ தானே அதன் தலைவர் என்றோ சொல்ல முடியாது.  
மீடியாவிக்கி மென்பொருளைப் பயன்படுத்தியே விக்கியா தளம் இயங்குகிறது.  
விக்கியா தளம் தனக்குத் தேவையான பணத்தை விளம்பரங்கள் மூலம் பெறுகிறது. விக்கிப்பீடியாவோ தனக்குத் தேவையான பணத்தை நன்கொடைகள் மூலம் மட்டுமே பெறுகிறது.
# வார்ப்புரு:WPBannerMeta

|IMPN =
|ASSESSMENT_LINK =
|RAW_ASSESSMENT_LINK = }
|ASSESSMENT_CAT =
|MAIN_TEXT = }
|MAIN_ARTICLE = }
|PORTAL = }
|MAIN_CAT = }
|attention =
|ATTENTION_CAT =
|infobox =
|INFOBOX_CAT =
|note 1 =
|N_1_TEXT = } |N_1_IMAGE = }
|N_1_CAT = } |N_1_FORMAT = }
|note 2 =
|N_2_TEXT = } |N_2_IMAGE = }
|N_2_CAT = } |N_2_FORMAT = }
|note 3 =
|N_3_TEXT = } |N_3_IMAGE = }
|N_3_CAT = } |N_3_FORMAT = }
|note 4 =
|N_4_TEXT = } |N_4_IMAGE = }
|N_4_CAT = } |N_4_FORMAT = }
|note 5 =
|N_5_TEXT = } |N_5_IMAGE = }
|N_5_CAT = } |N_5_FORMAT = }
|note 6 =
|N_6_TEXT = } |N_6_IMAGE = }
|N_6_CAT = } |N_6_FORMAT = }
|note 7 =
|N_7_TEXT = } |N_7_IMAGE = }
|N_7_CAT = } |N_7_FORMAT = }
|note 8 =
|N_8_TEXT = } |N_8_IMAGE = }
|N_8_CAT = } |N_8_FORMAT = }
|note 9 =
|N_9_TEXT = } |N_9_IMAGE = }
|N_9_CAT = } |N_9_FORMAT = }
|note 10 =
|N_10_TEXT = } |N_10_IMAGE = }
|N_10_CAT = } |N_10_FORMAT = }
|NOTE_SIZE =
|}}
|x25px
}}
|COMMENTS = }
|COMMENTS_CAT =
|BOTTOM_TEXT = }
|COLLAPSED = }
|COLLAPSED_HEAD =
|tf 1=
|TF_1_LINK = } |TF_1_NAME = }
|TF_1_NESTED = } |TF_1_IMAGE = }
|TF_1_TEXT = }
|TF_1_QUALITY = } |TF_1_MAIN_CAT = }
|tf 1 importance=} |TF_1_ASSESSMENT_CAT = }
|tf 2=
|TF_2_LINK = } |TF_2_NAME = }
|TF_2_NESTED = } |TF_2_IMAGE = }
|TF_2_TEXT = }
|TF_2_QUALITY = } |TF_2_MAIN_CAT = }
|tf 2 importance=} |TF_2_ASSESSMENT_CAT = }
|tf 3=
|TF_3_LINK = } |TF_3_NAME = }
|TF_3_NESTED = } |TF_3_IMAGE = }
|TF_3_TEXT = }
|TF_3_QUALITY = } |TF_3_MAIN_CAT = }
|tf 3 importance=} |TF_3_ASSESSMENT_CAT = }
|tf 4=
|TF_4_LINK = } |TF_4_NAME = }
|TF_4_NESTED = } |TF_4_IMAGE = }
|TF_4_TEXT = }
|TF_4_QUALITY = } |TF_4_MAIN_CAT = }
|tf 4 importance=} |TF_4_ASSESSMENT_CAT = }
|tf 5=
|TF_5_LINK = } |TF_5_NAME = }
|TF_5_NESTED = } |TF_5_IMAGE = }
|TF_5_TEXT = }
|TF_5_QUALITY = } |TF_5_MAIN_CAT = }
|tf 5 importance=} |TF_5_ASSESSMENT_CAT = }
|TF_SIZE =
|}}
|x25px
}}
|HOOK_NESTED = }
|HOOK_ASSESS = }
|HOOK_IMPORTANCE = }
|HOOK_TF = }
|HOOK_NOTE = }
|HOOK_BOTTOM = }
|HOOK_COLLAPSED =
|RAW_HOOK_COLLAPSED = }
}}<noinclude>  
</noinclude>
# இம்கோய்

**இம்கோய்** (m̀hgòi) என்பது ஒரு கண்டோனீசு மொழி சொல்லாகும். இதன் பொருள் **மன்னிக்கவும்** என்பதாகும். சாதாரணமாக எல்லா மொழிகளிலும் "மன்னிக்கவும்" எனும் சொல் இருந்தாலும், இச்சொல்லின் பயன்பாடு சமுதாயங்களிடையே வேறுபடுகின்றன. சில சமுதாயங்களின் பழக்கவழக்கதையும் வெளிப்படுத்திவிடுகின்றன.
# இம்கோய்

## சிறப்பு

இச்சொல் ஒரு சாதாரண கண்டோனீசு மொழி சொல் என்றாலும், இச்சொல் ஒரு சமுதாயத்தின் பண்பாட்டை அல்லது நல்பழக்க வழக்கத்தை வெளிப்படுத்தும் வகையில் காணப்படுவதே இதன் சிறப்பாகும்.  
வீதிகளில், சந்தைகளில், கடைத்தெருக்களில் பொதுவாக ஒருவர் சொல்வது இன்னொருவருக்கு விளங்கவில்லையென்றால், பாதையில் எவரேனும் குறுக்காக நின்றால், ஒருவரது கவனத்தை தன்பக்கம் திருப்புவதற்கென்றால், ஹொங்கொங் வாழ் ஹொங்கொங்கர்கள் இயல்பாகவே "இம்கோய்" எனும் சொல்லைப் பயன்படுத்துகின்றனர்.
# இம்கோய்

## சிறப்பு

### வண்டில் தள்ளுவோர் மற்றும் மூடை சுமப்போர்

சாதாரணமாக இலங்கை, இந்தியா போன்ற நாடுகளில் சந்தைப்பகுதியில் வண்டில் தள்ளுவோர், மூடை சுமப்போர் தமது பணிகளின் போது எதிரே உள்ளவரை திசைத்திருப்ப **ஏய்** அல்லது **ஓய்** போன்ற சொற்களையே பயன்படுத்துகின்றனர். எம்ஜிஆர் நடித்த ரிக்சாகாரன் திரைப்படத்திலும், எதிரே உள்ளோரின் கவனத்தை திருப்ப **ஓரம் போ! ஓரம் போ!!** என்றே கூவிச்செல்வார். ஆனால் ஹொங்கொங்கில் அதே பணிகளை செய்வோர் "இம்கோய்" எனும் சொல்லையே பயன்படுத்துகின்றனர். இது ஹொங்கொங்கரின் நல்பழக்க வழக்கங்களில் ஒன்றாகும்.
# வார்ப்புரு:Class mask

|Template talk = |yes|வார்ப்புரு|NA}}
|Wikipedia talk = |yes|விக்கிப்பீடியா|NA}}
|Book talk =
|#default = NA
}}
|NA
}}
|புகைப்படம்
|img = = கோப்பு
|#default = NA
}}
|file = = கோப்பு
|} = புகைப்படம்
|#default = NA
}}
|category = |yes|பகுப்பு|NA}}
|disambiguation
|disambig
|disamb
|dab = |yes|Disambig|NA}}
|portal= |yes|Portal|NA}}
|redirect
|red
|redir =
|templ = |yes|வார்ப்புரு|NA}}
|project = |yes|விக்கித் திட்டம்|NA}}
|book =
|¬ = ¬
|#default =
|}}
|Category talk = |yes|பகுப்பு|NA}}
|Portal talk = |yes|வலைவாசல்|NA}}
|Template talk = |yes|வார்ப்புரு|NA}}
|Wikipedia talk = |yes|விக்கிப்பீடியா|NA}}
|Book talk =
}}
}}
}}<noinclude>  
</noinclude>
# வார்ப்புரு:OnThisDay/link

<includeonly></includeonly><noinclude>
This template should not be used directly; it is intended to create the individual date links in .
# வார்ப்புரு:OnThisDay/link

## Parameters

; oldid : Oldid of the page to link.
; date : Date, YYYY-MM-DD format.
; next : If this is not the last entry in the list, set this non-empty.
; and : Text inserted before the entry when is empty. Default is ", and&#32;".
; demo : Set to omit inclusion of the page in the dated :Category:Selected anniversaries subcategory.
</noinclude>
# சிந்துபுரம்

**சிந்துபுரம்** என்பது இலங்கையின் வட மாகாணத்தில் யாழ்ப்பாண மாவட்டத்தில் வட்டுக்கோட்டையில் இருக்கும் ஒரு பழமையும் கலையும் கோவில்களும் நிறைந்த ஒரு கிராமமாகும். கிபி 1638 இற்குப் பின் போர்த்துக்கேயர் காலத்தில் இங்கு குடியிருப்புக்கள் ஏற்பட்டது.  
சிந்து வெளி நாகரீகத்தை பூர்விகமாகக்கொண்ட மக்களால் ஏற்படுத்தப்பட்ட குடியிருப்பு என்றபடியால் சிந்துபுரம் என்று இக்கிராமத்திற்கு பெயர் வந்தது என்று சொல்லப்படுகிறது. நாட்டுக்கூத்தும் நாட்டு மருத்துவமும் இந்தக் கிராமத்தின் சிறப்புகள் ஆகும். பல கல்விமான்களும் மருத்துவர்களும் கவிஞர்களும் கலைஞர்களும் இங்கு பிறந்துள்ளனர். இலங்கையின் நாட்டுப்பண்ணை இயற்றிய முதுதமிழ்ப் புலவர் மு. நல்லதம்பி இந்தக் கிராமத்தில் பிறந்தவர். போத்துக்கேயர், ஒல்லாந்தர் காலத்தில் இங்கு சைவக்கோவில்கள் பெரிதும் அச்சுறுத்தலுக்கு உள்ளாகியது. எனினும் இவ்வூர்மக்களின் போராட்டங்களினாலும், தியாகங்களினாலும் கோவில்கள் தப்பியது. இந்தக்கிராமத்தின் தனித்துவமான நாட்டுக்கூத்து பல தலைமுறைகளாக ஆடப்பட்டு வருகின்றது சிறப்பாகும். புராண, இதிகாச நாட்டுக்கூத்துக்கள் இன்றும் ஆடப்பட்டு வருவது தமிழ் கூறும் நல்லுழகில் இங்கு மட்டுமே. 1907 ஆண்டிற்கு முன்பிருந்தே இக்கிராமம் சிந்துபுரம் என்று அழைக்கப்பட்டு வருகிறது என்பதற்கு ஆதாரங்கள் இருக்கிறது. எனினும் இடைபட்ட காலங்களில் வேறு சில பெயர்கள் கொண்டும் இக்கிராமம் அழைக்கப்பட்டது. எனினும் சிந்துபுரம் எனும் இதன் பழமை வாய்ந்த பெயர் மீண்டும் இவ்வூர் மக்களின் பெருமுயற்சியால் நிலைநாட்டப்பட்டு விட்டது.
# சிந்துபுரம்

## அமைவிடம்

யாழ்நகரில் இருந்து 7கி.மீ தூரம் வட மேற்கில்.9°443"42'அகலாங்கிலும் 79°57"7"நெட்டாங்கிலுமாக சிந்துபுரத்தின் மையம் அமைந்துள்ளது. வடக்கே சித்தங்கேணியும் கிழக்கே தாவடியும் மேற்கே சுழிபுரமும், தெற்கே மூளாய்ப்பகுதியும் இதன் எல்லைகளாகும்.
சிந்துபுரம் கிராம இணையத்தளம்
# வய்

**வய்** (wái) என்பது ஒரு கண்டோனீசு மொழி சொல்லாகும். இச்சொல்லுக்கு இணையான தமிழ் சொல் இல்லை. இருப்பினும் இச்சொல்லுக்கு இணையான பயன்பாடாக "Hello" எனும் ஆங்கிலச் சொல்லே தமிழர் பயன்பாட்டில் உள்ளது. தமிழர் மட்டுமன்றி உலகின் அதிகமான மொழியினரின் பயன்பாட்டிலும் "Hello" எனும் சொல் தான் பயன்படுகிறது. அதேவேளை ஹொங்கொங் வாழ் கண்டோனிசு மொழி பேசும் ஹொங்கொங் மக்களின் பயன்பாட்டில் பயன்படும் இந்த "வய்" எனும் சொல் ஒரு தனித்துவமானச் சொல்லாகப் பயன்படுவது ஒரு சிறப்பம்சமாகும். குறிப்பாக நகர்பேசி மற்றும் தொலைபேசி அழைப்பின் போது ஹலோ என்பதற்கு இணையாக "வய்" எனும் சொல்லே இம்மக்களால் பயன்படுத்தப்படுகின்றது.  
அதேவேளை ஹொங்கொங் கண்டோனிசு மொழி பேசும் மக்களைத் தவிர, ஹொங்கொங் வாழும் ஏனைய சமுகத்தினரின் பேச்சு வழக்கிலும் இச்சொல் அடிக்கடி பயன்படுவதும் உண்டு. தமிழரில் சிலரும் பேச்சு வழக்கின் போது, குறிப்பாக அழைப்பேசி அழைப்பின் போது "வய்" என்று அழைத்து பழக்கப்பட்டோரும் உளர்.
# நந்தவனம் சந்திரசேகரன்

**த. சந்திரசேகரன்** (*D. Chandrasekaran*) இந்தியாவின் தமிழ்நாடு மாநிலம் திருச்சிராப்பள்ளி நகரத்தைச் சேர்ந்த ஓர் எழுத்தாளராவார். கவிஞர், எழுத்தாளர், பத்திரிகை ஆசிரியர் என பன்முகத்தன்மையுடன் இயங்கிவருகிறார். பொதுவாக நந்தவனம் சந்திரசேகரன் என்ற பெயரால் அறியப்படுகிறார்.
# நந்தவனம் சந்திரசேகரன்

## வாழ்க்கைக் குறிப்பு

இலங்கையின் வடமாகாணத்தின் வவுனியா சின்னப் புதுக்குளத்தில் 1971 ஆம் ஆண்டு ஆகத்து மாதம் 21 ஆம் தேதி இவர் பிறந்தார். கோவில் புதுக்குளத்தில் வளர்ந்து 1981ஆம் ஆண்டிலிருந்து தென்னிந்தியாவிற்கு புலம்பெயர்ந்தார். திருச்சியில் நிரந்தரமாக வசித்துவரும் இவரின் தாத்தா இலங்கைக்கு வந்து சுமார் 70 ஆண்டுகள் வாழ்ந்துள்ளார். சந்திரசேகரனின் பெற்றோர் செ. தனவந்தன், சின்னம்மாள் இலங்கையைப் பிறப்பிடமாகக் கொண்டவர்கள். இவரின் மனைவி சங்கீதா. சந்திரசேகரன் சங்கீதா தம்பதியருக்கு முகிலன் என்றொரு மகன் உள்ளார்.  
தனது ஆரம்பக்கல்வியை கோவில் புதுக்குளம் சிறீமாக வித்தியாலயத்தில் நான்காம் தரம் வரை கற்றார். 1981ஆம் ஆண்டில் தென்னிந்தியாவிற்கு வந்த பின்னர் திருச்சியில் தாயகம் திரும்பியோருக்கான உயர் பள்ளியில் தனது கல்வியைத் தொடர்ந்தார். பின்பு தொழில்சார் கல்வித் துறையில் ஆர்வம்காட்டி தொழில்சார் கல்வித்துறையை நிறைவு செய்தார். தொழில் ரீதியாக இவர் இந்திய வேதியியல் நிறுவனத்தின் விற்பனை முகவராகப் பணியாற்றி வருகின்றார்.
# நந்தவனம் சந்திரசேகரன்

## இலக்கிய ஈடுபாடு

கற்கும் காலத்திலிருந்தே இலக்கிய சஞ்சிகைகளையும், புத்தகங்களையும் வாசிக்கும் பழக்கம் இருந்ததால் தானும் எழுத வேண்டும் என்ற ஆசையும், உத்வேகமும் இவருள் ஏற்பட்டது. சுயமாக எழுத ஆரம்பித்தார். 1990 ஆம் ஆண்டில் திருச்சியிலிருந்து வெளிவரும் ‘புதிய தோணி’ எனும் சஞ்சிகையில் இவரது முதல் கவிதை ‘காகிதக் கப்பல்’ எனும் தலைப்பில் பிரசுரமானது. இதைத் தொடர்ந்து இலக்கியத்துறையில் கவிதை, சிறுகதை, கட்டுரை என எழுதிவருகின்றார். கவிதைகள், ஐக்கூ கவிதகள், சிறுகதைகள், கட்டுரைகள் என நூற்றுக்கணக்கான படைப்புகளை இவர் ஆக்கியுள்ளார்.  
தென்னிந்தியாவிலிருந்து வெளிவரும் ராணி, தினகரன், பாக்கியா, கண்மணி, பூக்காரி, கல்வெட்டு, காவேரி, ஆனந்த விகடன், குமுதம், மாலை மலர், தினத் தந்தி, காலைக்கதிர் உட்பட்ட 50 எண்ணிக்கைக்கும் மேற்பட்ட இலக்கிய சிற்றேடுகளிலும், பத்திரிகைகளிலும் இவரது ஆக்கங்கள் பிரசுரமாகியுள்ளன. திருச்சி வானொலியிலும் இவரின் பல கவிதைகள் ஒலிபரப்பாகியுள்ளன.
# நந்தவனம் சந்திரசேகரன்

## எழுதிய நூல்கள்

- காகிதப்பூவின் தேன்துளிகள்,
- நான் கண்ட இந்தோனேசியா,
- இன்னொரு முறை முயற்சி செய்யுங்கள்,
- சுகமாய் ஒரு ஞானம்,
- தோல்விகளைத் தோற்கடிப்போம்
- நான் கண்ட மியான்மா
- மலேசியப் படைப்பாளுமைகள்
- அச்சத்தை அடித்து நொறுக்கு
- இரகசிய உரையாடலில் வெட்கப்படும் கவிதைகள்
- வாங்க மனம்விட்டுப் பேசலாம்
- நான் கண்ட அந்தமான்
# நந்தவனம் சந்திரசேகரன்

## இனிய நந்தவனம்

த. சந்திரசேகரனின் இதழியல் பணிக்கு சான்றாக திகழ்வது இவரால் வெளியிடப்படும் இனியநந்தவனம் எனும் கலை, இலக்கிய பத்திரிகையாகும். மக்கள் மேம்பாட்டு இதழாக வெளிவரும் இனியநந்தவனம் 1997ஆம் ஆண்டு சனவரி மாதத்தில் நான்கு பக்கங்களுடன் தொடங்கப்பட்டு தற்பொழுது 64 பக்கங்களாக வெளியிடப்படுகிறது. கடந்த 25 ஆண்டுகளாகத் தொடர்ந்து வெளிவருகிறது. இனிய நந்தவனம் பதிப்பகம் என்ற பெயரில் ஒரு பதிப்பகத்தையும் நடத்தி வருகிறார்.  
தமிழ்நாட்டின் பெரும்பான்மையான மாவட்டச் சிறப்பிதழ்களை வெளியிட்டுள்ளதோடு சிங்கப்பூர், மலேசியா, துபாய், கனடா, சுவிட்சர்லாந்து, நெதர்லாந்து, செருமனி ஆகிய நாடுகளுக்கான சிறப்பிதழையும் வெளியிட்டு இவர் பன்னாட்டு தமிழறிஞர்களாலும் அறியப்பட்டார்.
# நந்தவனம் சந்திரசேகரன்

## சமூகச் செயல்பாடுகள்

நந்தவனம் அறக்கட்டளை என்ற தொண்டு நிறுவனத்தின் மூலம் பன்னாட்டு அளவில் சாதனை புரிந்து வரும் பெண்களைக் கண்டறிந்து மகளிர் நாளன்று அவர்களுக்கு சாதனைப் பெண் என்ற விருது வழங்கி சிறப்பிக்கிறார். பொருளாதாராத்தில் பின்தங்கிய ஏழைப் பெண் ஒருவரைக் கண்டறிந்து மாதம் ஒருவருக்கு தையல் இயந்திரம் வழங்கி உதவுகிறார். இதைத்தவிர வறுமையால் வாடும் குடும்பங்களுக்கு உணவுப் பொருள்களும் கொடுத்து ஆதரித்து வருகிறார். இலக்கிய அடையாளமாக வெளிவந்து கொண்டிருக்கும் இனிய நந்தவனம் மாத இதழின் ஏற்பாட்டில் பல்வேறு இலக்கியச் சந்திப்பு நிகழ்வுகளை சிறப்பாக நடத்தி வருகிறார். இத்தகைய சந்திப்புகளில் இலக்கிய ஆளுமைகளும் சமூக சேவகர்களும் விருதுகள் வழங்கி சிறப்பிக்கப்படுகின்றனர்.
# நந்தவனம் சந்திரசேகரன்

## விருதுகள்

- சிற்றிதழ்செம்மல் விருது
- மொழிக்காவலர் விருது
- சர்வதேச தமிழ்த்தூதன் விருது
# மாதவராஜ்

**மாதவராஜ்** ஒரு தமிழக எழுத்தாளர். இவரது முதல் சிறுகதை *மண்குடம்* இலக்கியச் சிந்தனையின் 1986 ஆண்டிற்கான சிறந்த 12 சிறுகதைகளில் ஒன்றாகத் தேர்ந்தெடுக்கப்பட்டது. இவரது சொந்த ஊர், திருச்செந்தூர் அருகே செங்குழி என்னும் சிற்றூர்.
# மாதவராஜ்

## எழுதியவை

### கதைகள்

- இராஜ குமாரன் சிறுகதை தொகுப்பு - மீனாட்சி புத்தக நிலையம் (எழுத்தாளர் ஜெயகாந்தன் முன்னுரையோடு)
- *போதி நிலா* - சிறுகதைத் தொகுப்பு - வம்சி பதிப்பகம்
- குருவிகள் பறந்துவிட்டன - சொற்சித்திரங்களின் தொகுப்பு - வம்சி பதிப்பகம்
- *புத்தரைப் பார்த்தேன்* - சொற்சித்திரங்கள் - அமேசான்
- *காற்றுக்கென்ன வேலி* - தடை செய்யப்பட்ட புத்தகங்கள் - அமேசான்
- *இரண்டாம் இதயம்* (சில அனுபவங்களின் தொகுப்பு ) - பாரதி புத்தகாலயம்
- *க்ளிக்* (நாவல்) - பாரதி புத்தகாலயம்
# மாதவராஜ்

## எழுதியவை

### வேறு

- *சேகுவேரா - சி.ஐ.ஏ குறிப்புகளின் பின்னணியில்* - பாரதி புத்தகாலயம்
- *காந்தி புன்னகைக்கிறார்* - பாரதி புத்தகாலயம்
- *ஆதலினால் காதல் செய்வீர்* - பாரதி புத்தகாலயம்
- *என்றென்றும் மார்க்ஸ்]* - பாரதி புத்தகாலயம்
- மனிதர்கள் உலகங்கள் நாடுகள் (உலகமயமாக்கல் குறித்து எழுத்தாளர் சு.வெங்கடேசனோடு இணைந்து எழுதியது) - பாரதி புத்தகாலயம்
- வீரசுதந்திரம் வேண்டி - ( சுதந்திரப் போராட்ட வரலாற்றுக் குறிப்புகள்)
- * உடைந்த முட்டையும் தலையெட்டிப் பார்த்த டைனசரும்* (இந்துத்துவா)
- * உங்களை உற்றுப் பார்க்கும் மலைப்பாம்பு* (இந்திய பாசிசம் பற்றிய குறிப்புகள்)
- * பொய் மனிதனின் கதை* (அரசியல் கட்டுரைகள்) - பாரதி புத்தகாலயம்
# சாலகபைரவி

**சாலகபைரவி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# சாலகபைரவி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>), சாதாரண காந்தாரம் (க<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ப ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது.
# ஆபேரி

**ஆபேரி** இராகம் கருநாடக இசையில் பயன்படும் இராகங்களில் ஒன்றாகும். இது 22வது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# ஆபேரி

## இலக்கணம்

இந்த இராகத்தில் சட்சம் (ச), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), சதுச்ருதி ரிசபம் (ரி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ப ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது.
# ஆபேரி

## உருப்படிகள்

| கிருதி | *நகுமோமு* | ஆதி | தியாகராஜர் |  |
| --- | --- | --- | --- | --- |
| கிருதி | *வினாபேரி* | ஆதி | முத்துசுவாமி தீட்சிதர் |  |
| கிருதி | *ஏகாம்பர நாதா* | ஆதி | பெரியசாமித்தூரன் |  |
| கிருதி | *கந்தா வந்தருள்* | ஆதி | பாபநாசம் சிவன் |  |
| கிருதி | *என்னை எனக்கு* | ரூபகம் | முத்துத்தாண்டவர் |  |
| கிருதி | *நின்னுவினா* | ரூபகம் | சியாமா சாஸ்திரி | } |
# பாகேசிறீ

**பாகேசிறீ** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# பாகேசிறீ

## இலக்கணம்

இந்த இராகத்தில் சட்சம் (ச), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>), பஞ்சமம் (ப), சதுச்ருதி ரிசபம் (ரி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>2</sub>த<sub>2</sub> ம<sub>1</sub> ப த<sub>2</sub> ம<sub>1</sub> க<sub>2</sub> ,ரி<sub>2</sub> ,ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது. இதன் அவரோகணத்தில் பஞ்சமம், தைவதம் ஆகிய சுரங்கள் ஒழுங்குமாறி வருவதால் இது ஒரு வக்கிர இராகம் ஆகும்.
# தம்பிலுவில் ஜெகா

**தம்பிலுவில் ஜெகா** எனும் புனைபெயரில் எழுதும் இவரின் இயற்பெயர் ஜெகதீஸ்வரி நாதன். ஈழத்துக் கவிஞர், எழுத்தாளர்.
# தம்பிலுவில் ஜெகா

## வாழ்க்கக் குறிப்பு

இலங்கையின் கிழக்கு மாகாணத்தில் தம்பிலுவில் மத்திய மகா வித்தியாலயத்தில் கல்வி பயின்றபோது தனது 12 வது வயதில் 'அன்னை" எனும் கவிதை மூலம் எழுதத் தொடங்கினார். 1972 முதல் இலங்கை ஒலிபரப்புக் கூட்டுத்தாபனத்தில் 'சிறுவர் மலர்’, 'பூவூம்பொட்டும்’, 'வாலிபர் வட்டம்’, 'ஒலிமஞ்சரி’, 'இளைஞர் மன்றம்’ போன்ற
வானொலி நிகழ்ச்சியில் இவரது கவிதைகள் ஒலிபரப்பாயின. தினகரன், வீரகேசரி, சிந்தாமணி போன்ற பத்திரிக்கைகளில் இவரது 50 ற்கும் மேற்பட்ட கவிதைகள் வெளியாகியிருந்தன.  
தம்பிலுவில் மத்திய மகா வித்தியாலயத்தில் தமிழாசிரியராகக் கடமையாற்றும் இவர் உயர்தர மாணவர் ஒன்றியத்தின் பத்திரிகைப் பொறுப்பாசிரியராக இருந்து கமலம், முத்தாரம், செந்தாமரை போன்ற சஞ்சிகைகளையும் வெளியிட்டார். 'கோகிலம்" சஞ்சிகையின் துணை ஆசிரியராகவும் இருந்த இவரின் கவிதைகள் கோகிலம், காற்று, தூது, இந்துமதி, இதயசங்கமம், நிறைமதி போன்ற சஞ்சிகைகளில் வெளிவந்ததுடன் பெண் சஞ்சிகையில் தற்போதும் வெளிவந்துகொண்டிருக்கிறது.  
பல கவியரங்குகளிலும் பங்குகொண்ட இவர் 'செங்கதிர்’ சஞ்சிகையின் 2008 பங்குனி சர்வதேச மகளிர் சிறப்பிதழை அலங்கரித்தார். சூரியா பெண்கள் அபிவிருத்தி நிலைய வெளியீடுகளான 'கண்ணாடி முகங்கள்’, 'கவிதைகள் பேசட்டும்’ போன்ற கவிதைத் தொகுப்புகளில் இவரது கவிதைகள் வெளிவந்துள்ளன.
# தம்பிலுவில் ஜெகா

## வெளியான நூல்கள்

- *இன்னும் விடியவில்லை* (கவிதைத் தொகுப்பு, 1998)
# தம்பிலுவில் ஜெகா

## விருதுகள்

- 1996 இல் திருக்கோயில் பிரதேச சாகித்திய விழாவில் பொன்னாடை போர்த்திக் கௌரவிக்கப்பட்டார்.
- 1993, மார்ச் 14 இல் அன்றைய அரசுத்தலைவர் ஜே. ஆர். ஜெயவர்த்தன அவர்களால் 'கவிக்கோகிலம்’ எனும் விருது வழங்கப்பட்டது.
# தம்பிலுவில் ஜெகா

## வெளியிணைப்பு

- தம்பிலுவில் ஜெகாவின் கலை இலக்கியப் பிரவேசம்
- கவிக்கோகிலம் "தம்பிலுவில் ஜெகா
# முதியோர் காப்பகம்

வயது அதிகமாக இருப்பவர்களை அவர்களது பிள்ளைகள் கைவிட்டுவிட்ட நிலையில் அல்லது பராமரிக்க முடியாத நிலையில் முதியோர்களுக்கு காப்பிடம் ஒன்று தேவையாக உள்ளது. இந்தக் காப்பிடங்களை அரசு அல்லது தனியார் தொண்டு நிறுவனங்கள் **முதியோர் காப்பகம்** அமைத்து வயதடைந்த முதியவர்களைப் பராமரிக்கும் பணிகளைச் செய்கின்றன. இந்த முதியோர் காப்பகங்களில் சில அரசின் நிதியுதவியுடன் கட்டணம் எதுவும் பெறாமல் செயல்படுகின்றன. சில மாதந்தோறும் குறிப்பிட்ட அளவு கட்டணங்களைப் பெற்றுக் கொண்டு செயல்படுகின்றன.
# வி. சாந்தா

இருந்து பத்ம பூசண் விருது பெறுகிறார் மரு. வி. சாந்தா (2006 மார்ச் 20).]]
மருத்துவர் **வி. சாந்தா** (*Dr. V. Shanta*, மார்ச் 11, 1927 – சனவரி 19 , 2021) இந்தியாவின் புகழ்பெற்ற புற்றுநோய் மருத்துவ நிபுணர் ஆவார். இவர் சென்னை அடையாறு புற்றுநோய்க் கழகத்தின் தலைவராகப் பணியாற்றியவர். இவர் மக்சேசே விருது, பத்மசிறீ, பத்ம விபூசண் போன்ற புகழ்பெற்ற விருதுகளைப் பெற்றுள்ளார். அடையாறு புற்றுநோய்க் கழகத்திலே 1955 ஆம் ஆண்டில் பணியில் இணைந்த இவர், அதில் பல முக்கிய பதவிகளில் பணியாற்றினார். 1980 முதல் 1997 வரை அதன் இயக்குனராகப் பணியாற்றினார். உலக சுகாதார அமைப்பில் சுகாதாரம் குறித்த ஆலோசனைக் குழுவின் உறுப்பினராக இருந்தார்.
# வி. சாந்தா

## வாழ்க்கைக் குறிப்பு

சென்னையில் மைலாப்பூரில் பிறந்தவர் சாந்தா. பி. எஸ். சிவசாமி பெண்கள் உயர் பள்ளியில் கல்வி கற்ற இவர் 1949-இல் சென்னை மருத்துவக் கல்லூரியில் மருத்துவராகப் பட்டம் பெற்றார். 1955 இல் எம்.டி பட்டம் பெற்றார்.
# வி. சாந்தா

## படைப்புகள்

- My Journey, Memories, V Shanta எனும் நூல், தமிழில் பத்மநாராயணன் என்பவரால் மொழிபெயர்க்கப்பட்டது .
# வி. சாந்தா

## விருதுகள்

- மக்சேசே விருது (2005)
- பத்மசிறீ (1986)
- நாயுடம்மா நினைவு விருது, 2010
- தமிழக அரசின் ஔவையார் விருது, 2013
- பத்ம விபூசண்
# வி. சாந்தா

## மறைவு

மரு. வி. சாந்தா தனது 94-வது அகவையில் 2021 சனவரி 19 அன்று சென்னையில் உள்ள தனியார் மருத்துவமனையில் காலமானார்.
# லு சாஃவ்சி

**லு சஃவ்சி** (Liu Shaoqi, 24 நவம்பர் 1898 – 12 நவம்பர் 1969) சீனப் புரட்சிவாதி, அரசியல்வாதி, கோட்பாட்டாளர். இவர் சீனா அரசின் தலைவராக 1959 இருந்து 1968 வரை இருந்தார். இக் காலத்தில் சீன பொருளாதார மீள்கட்டமைப்புக்கான பல திட்டங்களைச் செயற்படுத்தினார். இவர் மாவோவின் அதிகாரத்திற்குச் சவாலாக அமைந்துவிடுவார் என்று மாவோ கருதினார். இதனால் 1960 களின் இறுதியில் இவர் மாவோவிற்கு வேண்டத்தகாதவர் ஆனார். இவரை வலது சாரி எனறு குற்றம்சாட்டி, மாவோ பண்பாட்டு புரட்சியின் சாட்டாக, துரோகி என்றும், முதலாளித்துவ கையாள் என்றும் குற்றம்சாட்டி பொது வாழ்வில் இருந்து காணாமல் போகச் செய்தார். இவர் கடுமையாக நடத்தப்பட்டு, 1969 ஆம் ஆண்டு இறந்தார். இவரை 1978 ஆம் ஆண்டு சீனாவுக்குத் தலைவராக வந்த டங் சியாவுபிங் கவுரவித்தார்.
# நால்வர் குழு (சீனா)

**நால்வர் குழு** என்பது சீனப் பண்பாட்டுப் புரட்சியை முன்னெடுத்தாகக் பின்னர் சீன அரசால் (சீனப் பொதுவுடமைக் கட்சியால்) குற்றம் சாட்டப்பட்ட சீனப் பொதுவுடமைக் கட்சியின் நான்கு முக்கிய உறுப்பினர்களைக் குறிக்கிறது. இவர்கள் சீனப் புரட்சிக்கு துரோகம் இழைத்தாகக் தீர்ப்பு வழங்க்கப்பட்டு, ஆயுள் தண்டனை வழங்கப்பட்டது. சீனப் புரட்சியை பாதுக்காக்க என முன்னெடுக்கப்பட்டதாகக் கூறப்பட்ட பண்பாட்டுப் புரட்சியின் முக்கிய தலைவர்களே சீனப் புரட்சிக்கு துரோகம் இழைத்தாக ஆயுள் தண்டனை வழங்கப்பட்டது என்பது இங்கு குறிப்பிடத்தக்கது.
# சீனப் புரட்சி (1911)

**1911 சீனப் புரட்சி** அல்லது Xinhai Revolution என அறியப்படுவது சீனாவை ஆண்ட சிங் வம்ச (1636-1911) முடியாட்சி ஆட்சியை முடிவுக்கு கொண்டுவந்து, சீனாவை குடியரசு நாடாக நிறுவிய முக்கிய புரட்சி ஆகும்.  
பொருளாதர சீரழிவு, சிங் வம்ச அரசின் ஊழல், அன்னிய அரசுகளின் ஆக்கிரமிப்பில் இருந்து சீனாமை பாதுக்கக்க முடியாமை, சிங் வம்சர்களின் சிறுபான்மை மரபு, மேற்குலக தாக்கங்கள் என பல இந்தப் புரட்சிக்கு காரணங்களாக அமைந்தன.
# முருகர் செல்லையா

**முருகர் செல்லையா**: (பிறப்பு: ஒக்டோபர் 07 1906, இறப்பு: டிசம்பர் 09 1966) ஈழத்துத் தமிழ் இலக்கியப் பரப்பில் ஒரு முதுபெரும் புலவராக விளங்கிய இவர் இயல்பாக கவி பாடக்கூடிய ஆற்றல்மிக்கவர். எழுத்துருவிலும் பல படைப்புகளை முன்வைத்துள்ளவர்.
# முருகர் செல்லையா

## வாழ்க்கைக்குறிப்பு

வடமாகாண உடுப்பிட்டி, கரவெட்டி, பிரதேச செயலாளர் பிரிவில் அல்வாய் கிராமத்தில் முருகர், குஞ்சரம் தம்பதியினரின் புதல்வராக பிறந்த செல்லையா யாழ்ப்பாணம், தேவரையாளி சைவ வித்தியாலயத்தில் ஆரம்பக் கல்வியைப் பெற்றுப் பின்னர் பலாலி ஆசிரியர் பயிற்சிக் கலாசாலையில் பயிற்சி பெற்றார். அல்வாயூரில் முதன்முறையாக ஆசிரியர் பயிற்சிக் கலாசாலைக்குச் சென்ற பயிற்றப்பட்ட ஆசிரியர் இவராவார். இவரின் மனைவி நாகமுத்து. இவர் அனுசுயா, அமுதன், முருகபூபதி ஆகிய பெயர்களில் எழுதி வந்த எழுத்தாளராவார். இவர்களுக்கு விவேகானந்தன், சபாலிங்கம், பாரதி ஆகிய மூன்று அன்புச் செல்வங்களுளர். இவர்களுள் மூத்த மகனான செ. விவேகானந்தன் இறந்து விட்டார். இவரும் நாடறிந்த ஒரு நாடகக் கலைஞராவார்.
# முருகர் செல்லையா

## நல்லாசான்

இவரின் தமிழ்மொழிப் போதனையால் யாழ் மண்ணில் பல நூற்றுக்கணக்கான சாதனைப்படைத்த நல்மாணாக்களை உருவாக்கினார். இவர்களுள் சிலர் இன்றும் சாதனையாளர்களாக வாழ்ந்து வருகின்றார்கள். ஆர்ப்பாட்டமில்லாமல் மிக அமைதியாகவும், தெளிவாகவும் போதிக்கும் கருத்துக்களை மாணாக்களின் மனங்களில் பதிய வைப்பதில் இவரின் திறமை தனித்துவமானது. இவரின் கற்பித்தல் பாங்கில் இலக்கிய நயம் மிகைத்திருக்கும். கவி நயம் மிகைத்திருக்கும். எந்தவொரு போதனையையும் எதுகை மோனையுடன் போதிக்கும் பாங்கு இவரின் சிறப்பம்சமாகும்.
# முருகர் செல்லையா

## நோய்க்குறிப்பு சொல்பவர்

பிறப்பிலிருந்தே ஒரு தூய சைவனாக வாழ்ந்தவர். கடைசிகாலம்வரை கதாராடையை மட்டுமே அணிந்து வந்தார். கைநாடி பார்த்து நோய்க்குறிப்புச் சொல்வதில் இவர் சிறப்புமிக்கவர். அதேபோல ஜாதகம், கைரேகை போன்றவற்றைப் பார்ப்பதிலும் பிரதேசத்தில் தனித்துவமாக விளங்கி வந்தார்.
# முருகர் செல்லையா

## பொது சேவைகள்

அல்வாயில் தற்போதும் செயற்பட்டுவரும் மனோகரா சனசமூக நிலையத்தை ஸ்தாபித்தவரும் இவரே. சைவசமய சமரச சங்கத் தலைவராக தனது இறுதிக் காலம்வரை பணியாற்றி வந்தார். தனது 60வது வயதில் நல்லூர் ஆலய பிரவேச பேச்சுவார்த்தையில் கலந்துகொண்டிருந்த நேரத்தில் மாரடைப்பேற்பட்டு மரணமடைந்தார்.
# முருகர் செல்லையா

## தங்கத் தமிழ்க் கண்

1962ஆம் ஆண்டு ‘தங்கத் தமிழ்க் கண்’ எனும் கவிதைத் தொகுதி வெளிவந்தது. இக்கவிதைத் தொகுதி தமிழ் உரிமைப் போராட்ட உணர்வுகளை வெளிப்படுத்தக் கூடியதாக அமைந்திருந்தது. விசேடமாக சிங்கள தனிச்சட்டம் இலங்கை அரசால் அமுல்படுத்தப்பட்டிருந்த நேரத்தில் தமிழ் மக்களின் உணர்வுபூர்வமான பாதிப்புக்களை இத்தொகுதியில் இடம்பெற்றிருந்த கவிதைகளிலிருந்து காணமுடிந்தது.
# முருகர் செல்லையா

## பாசைப் பயிற்சி

இவர் ஒரு புகழ்பெற்ற தமிழ் ஆசானாகக் காணப்பட்ட மையினால் மாணாக்கரின் நலன்கருதி தான் தொழிலிருந்து ஓய்வுபெற்ற பின் ‘பாசைப் பயிற்சி’ எனும் புத்தகத்தை 1963 ஆம் ஆண்டில் எழுதி வெளியிட்டார்.
# முருகர் செல்லையா

## இறுதி நூல்

இவர் உயிரோடு வாழ்ந்த காலத்தில் ‘மேலைக் கரம்பன் முருக மூர்த்தி நேர்த்திக் காரிகை’ எழுதி, குல சபாநாதன் என்பவரால் வெளியிடப்பட்ட நூலே இவரின் இறுதி நூலாகும்.
# முருகர் செல்லையா

## பதிவுகள்

- இவரின் மறைவையடுத்து இவருடைய நினைவுதினம் (09.12.1966) கலாபஞ்சாங்க சித்திரைக் கலண்டரில் புகைப்புடத்துடன் வெளிவந்து கொண்டிருக்கின்றது.
- கவிஞர் முருகர் செல்லையா அவர்களினால் எழுதப்பட்ட ‘அம்மா வெளியே வா அம்மா’ என்ற வளர்பிறைக் கவிதைத் தொகுதியில் இடம்பெற்ற பாடல் இலங்கை அரசின் பாடத்திட்ட நூலில் இடம்பெற்றுள்ளமையும் குறிப்பிடத்தக்கது.
- 1982 ஆம் ஆண்டு நவம்பர் மாத மல்லிகை இதழ் இவருடைய புகைப்படத்தை அட்டைப் படத்தில் பிரசுரித்து கௌரவித்தது. ‘வாழும் பெயர்’ என்ற நினைவுக் குறிப்புரையை பேராசிரியர் கா. சிவத்தம்பி எழுதியுள்ளார்.
- இவர் பிறந்து வாழ்ந்து மறைந்த வீதிக்கு கவிஞர் செல்லையா வீதி என்று இன்றும் பெயர் சூட்டப்பட்டுள்ளது.
- அல்வாயூர் சாமந்தரை ஆலடிப்பிள்ளையார் ஆலய முன்றலிலே ‘அல்வாயூர் கவிஞர் செல்லையா அரங்கு’ அமைக்கப்பட்டுள்ளது.
- அல்வாயூர் மனோகரன் கானசபாவினர் இன்றும் தமது ஆரம்பப் பாடலில் ‘அவனி போற்றும் கவிஞர் அல்வாயூர் செல்லை யாவை பணிவோமே பணிவோமே’ எனப் பாடி வருகின்றனர்.
# சீனப் புரட்சி (1949)

**சீனப் புரட்சி 1949** என்பது சீன உள்நாட்டுப் போரில் சீனப் பொதுவுடமைக் கட்சியின் புரட்சியையும் வெற்றியையும் குறிக்கிறது. சீன பொதுவுடமைக் கட்சியின் அதிகாரபூர்வ வரலாற்றில் இது விடுதலைப் போர் எனப்படுகிறது.  
சீனப் பொதுவுடமைக் கட்சிக்கும், குவோமின்டாங் அல்லது சீனத் தேசியவாதக் கட்சிக்கும் இரண்டாவது சீன-சப்பானிய போரிக்குப் பின்னர் மூண்டும் முரண்பாடு நிகழ்ந்தது. இதில் சோவியத் ஒன்றியத்தில் இருந்து பொதுவுடமைக் கட்சி சிறிய அளவு உதவி பெற்றது. ஐக்கிய அமெரிக்காவிடம் இருந்து சீனத் தேசியவாதக் கட்சி உதவி பெற்றது. மாவோவின் திறமையான மக்கள் ஒன்று திரட்டலிலும், ஒழுங்கமைப்பில், படை நகர்த்தலாலும் ஆள் தொகையில், ஆயுதப் பலத்தில் பலம் குறைந்த சீனப் பொதுவுடமைக் கட்சி வெற்றி பெற்றது.
# விக்கிப்பீடியா:உங்களுக்குத் தெரியுமா/மார்ச் 16, 2011

- ஓர் **ஆந்தை** (படம்) தனது தலையை இரு புறமும் <math>270</math> பாகைகள் வரை திருப்ப வல்லது.
- *யானைடாக்டர்* என்று அழைக்கப்பட்ட மரு. **வி. கிருஷ்ணமூர்த்தி** உலகிலேயே அதிக யானைகளுக்குப் பிரசவம் பார்த்த பெருமையுடையவர்.
- **பிரான்சு** தான் உலகிலேயே அதிக எண்ணிக்கையிலான சுற்றுலாப் பயணிகள் செல்லும் நாடு ஆகும்.
- **இந்தியக் குடியரசுக் கட்சி** தலித்துகளின் நலனுக்காகப் போராட அம்பேத்கர் தொடங்கிய பட்டியல் சாதிகள் கூட்டமைப்புக் கட்சியிலிருந்து உருவானதாகும்.
- **பெருமுழுநிலவு** என்பது நிலா புவிக்கு மிக அருகில் வரும் நிகழ்வாகும். மார்ச் 19, 2011 அன்று இது நிகழ்ந்தது.
# முதலாம் சீன சப்பானியப் போர் (1894-1895)

**முதலாம் சீன சப்பானியப் போர்** (1 ஆகத்து 1894 – 17 ஏப்பிரல் 1895) என்பது சீனாவின் அப்போதை சிங் வம்ச அரசுக்கும், சப்பானிய மெய்சி அரசுக்கும் இடையே கொரியாவுக்காக நடந்த போர் ஆகும். இந்தப் போரில் சப்பான் சீனாவை வெற்றி கொண்டது. இதனால் சீனாவின் சிங் வம்ச ஆட்சி பலவீனம் அடைந்ததைக் காட்டியது. சப்பானினி மெய்சி மீள்விப்பு வெற்றி கண்டதையும் காட்டியது. கிழக்கு ஆசியாய அதிகாரம் சீனாவில் இருந்து சப்பானுக்கு மாறிற்று.
# தேற்றம்

நிறுவ குறைந்தது 370 சான்றுகள் உள்ளன]]  
**தேற்றம்** *(theorem)* என்பது கணிதவியலில் நிறுவப்பட்ட ஒரு கருத்து ஆகும். ஏற்கெனவே நிறுவப்பட்ட வேறோரு தேற்றத்தைப் பயன்படுத்தியும் தர்க்க ரீதியில் புதிய தேற்றங்கள் நிறுவப்படுகின்றன. தேற்றங்கள் இரண்டு பகுதிகளால் ஆனவை. முதல் பகுதி கொள்கைப் பகுதி. இரண்டாம் பகுதி முடிவுகள் பகுதி.  
கருதுகோள்களுக்கும் தேற்றங்களுக்கும் பெரிய வித்தியாசம் உண்டு. தேற்றங்கள் தர்க்க அடிப்படையிலானவை. கருதுகோள்களோ அனுபவ அடிப்படையிலானவை.  
பித்தாகரஸ் தேற்றம் பரவலாக அறியப்பட்ட ஒன்றாகும். குறைந்தது 370 சான்றுகளைக் கொண்டு இத்தேற்றத்தை நிறுவ முடியும்.
# தைப்பிங் கிளர்ச்சி

**தைப்பிங் கிளர்ச்சி** என்பது தெற்கு சீனாவில் 1850 இருந்து 1864 வரை நடந்த ஒரு பரந்த உள்நாட்டுப் போர் ஆகும். இது கிறித்தவ சமயம் மாறிய அங்-கியு-சுவான் (Hong Xiuquan) என்பவரின் தலைமையைல் சிங் வம்சத்துக்கு எதிராக நடந்தது. இதில் 20 மில்லியன் வரையான மக்கள் இறந்தனர். இறந்தவர்களில் பெரும்பாலானவர்கள் பொது மக்கள். சிங் அரசு இந்த கிளர்ச்சியில் வெற்றி பெற்றது. இதில் பிரெஞ்சு, பிரித்தானிய அரசுகளும் சிங் அரசுக்கு உதவி செய்தன.
# போலி இறைவாக்கினர்

**போலி இறைவாக்கினர்** *(false prophet)* என்பவர் தனக்கு இறைவாக்கு உரைக்கும் வல்லமை அல்லது இறை தூண்டுதல் இருப்பதாகப் பொய்யுரைப்பவர் ஆவார். ஒரே சமயத்தில் ஒரு பிரிவினரால் இறைவாக்கினராக ஏற்கப்படுவோர் பிறரால் போலி இறைவாக்கினராகக் கருதப்படலாம்.
# போலி இறைவாக்கினர்

## கிறித்தவத்தில்

கிறித்தவத்தில் போலி இறைவாக்கினர் சாத்தானால் தூண்டப்பட்டவர்கள் என்று கருதப்படுகிறார்கள். விவிலியத்தின் புதிய ஏற்பாட்டில் பல போலி இறைவாக்கினர்களைக் குறித்த குறிப்பு உள்ளது. புதிய ஏற்பாட்டின் பல இடங்களில் இறுதி நாட்களில் போலி இறைவாக்கினர் பலர் தோன்றுவர் என இயேசு எச்சரித்ததாக சொல்லப்பட்டுள்ளது.
# போலி இறைவாக்கினர்

## இசுலாமிய சமயத்தில்

இசுலாமிய சமயத்தினரைப் பொறுத்த வரை முகம்மது நபியே இறுதி இறைத்தூதர் ஆவார். எனவே அவருக்குப் பின்னர், *இறைத்தூதர்* என்று தன்னைச் சொல்லிக் கொள்ளும் எவரும் போலிகளே ஆவர்.
# தர்மதீர்த்தர்

**சுவாமி தர்ம தீர்த்தர்** (1892-1976) நாராயண குருவின் சீடர்களில் ஒருவர். திருவனந்தபுரத்தைச் சேர்ந்தவர்.
# தர்மதீர்த்தர்

## வாழ்க்கை

இவர்து இயற்பெயர் பி.பரமேஸ்வர மேனன். 1892ல் திருவனந்தபுரத்தில் பிறந்தார். வழக்கறிஞர் படிப்பை முடித்தபின் திருவனந்தபுரம் நீதிமன்றத்தில் பணியாற்றிக்கொண்டிருக்கையில் நாராயணகுருவைப் பற்றி கேள்விப்பட்டார். சிவகிரியில் நாராயணகுருவை சந்தித்து மாணவரானார். பின்னர் நாராயணாகுருவிடம் காஷாயம் வாங்கி தர்ம தீர்த்தர் என்ற பேருடன் துறவியானார். 1976ல் திருவனந்தபுரத்தில் இறந்தார்.
# தர்மதீர்த்தர்

## பணிகள்

சுவாமி தர்மதீர்த்தர் நாராயணகுரு உருவாக்கிய துறவிகள் அமைப்பான நாராயண தர்மசங்கத்தின் சட்ட வரைவை உருவாக்கினார். அவரது The Prophet of Peace என்ற பெரிய நூல் நாராயணகுருவை ஆங்கிலம் வழியாக அறிமுகம் செய்த முதல் பெரும் படைப்பாகும். திருவனந்தபுரம் பகுதியில் தாழ்த்தப்பட்டோர் நடுவே கல்விப்பணியாற்றினார்
# ஏர்னஸ்ட் கிளார்க்

**சுவாமி ஏர்னஸ்ட் கிளார்க்** நாராயணகுருவின் ஒரே ஒரு ஆங்கிலேயச் சீடர்.
# ஏர்னஸ்ட் கிளார்க்

## வாழ்க்கை

லண்டன் அருகே பிறந்த ஏர்னஸ்ட் கிளார்க் பிரம்மஞான சங்க ஈடுபாடு காரணமாக இந்தியா வந்தார். அன்னி பெசண்டின் தொடர்பால் சென்னையில் தங்கியிருந்தார். திருவனந்தபுரம் வந்தபோது சுவாமி தர்ம தீர்த்தர் வழியாக நாராயணகுருவை அறிமுகம் செய்துகொண்டார். நாராயணகுருவை ஆசிரியராக ஏற்றுக்கொண்டு குருகுலத்திலேயே இருந்தார்  
1927ல் கிளார்க் நாராயணகுரு கேட்டுக்கொண்டமைக்கிணங்க மாணவர்களும் ஆசிரியர்களும் வேளாண்மை செய்து பொருளீட்டி கல்விபயிலும் அமைப்பு ஒன்றை சிவகிரியில் உருவாக்கினார். இது பின்னர் காந்திக்கு முன்னுதாரணமாக அமைந்தது. குருகுலத்தில் அப்போதிருந்த கெ.எம்.ஜான் என்பவர் குருவுக்கும் கிளார்க்குக்குமான மொழிபெயர்ப்பாளராக இருந்தார். கிளார்க் அமைத்த ‘Sivagiri Free Industrial and Agricultural Gurukulam' என்ற திட்டம் 1928ல் நாராயணகுரு மரணமடைந்ததனால் நின்றுவிட்டது. குருகுல அரசியலால் மனம் வெறுத்த கிளார்க் அதைவிட்டு வெளியேறினார்.  
1942ல் கிளார்க் தமிழ்நாட்டில் கோவையில் குடியேறினார். அங்கிருந்து ‘Life' என்ற ஆன்மீக தத்துவ இதழை வெளியிட்டார். அதில் நாராயணகுருவின் சிந்தனைகளை விரிவாக முன்வைத்தார். 1948ல் இங்கிலாந்து திரும்பிய கிளார்க் அங்கே மரணமடைந்தார்
# ஏர்னஸ்ட் கிளார்க்

## பங்களிப்பு

கிளார்க் அவரது லைஃப் இதழில் எழுதிய கட்டுரைகளில் இருந்துதான் தர்மதீர்த்தர் அவரது மாபெரும் நூலான The prophet of peace க்கான கருத்துக்களை தொகுத்துக்கொண்டார்
# விக்கிப்பீடியா:முதற்பக்கக் கட்டுரைகள்/பெப்ரவரி 20, 2011

**கெண்டைமீன்** தமிழ்நாட்டில் உள்ள நன்நீர்நிலைகளில் பரவலாகக் காணப்படுகிறது. இம்மீன் குடும்பத்திற்குள், 12-15க்கும் இடைப்பட்ட பேரினங்களும், 180-210 சிற்றினங்களும் உள்ளன. இதன் தாயகம் ஐரோப்பாவும், ஆசியாவும் ஆகும். எனினும், உலகின் பல நாடுகளில் பணத்திற்காகவும், நீர்த்தாவரங்களின் வளர்ச்சியைக் கட்டுபடுத்தவும், அழகுணர்வுக்காகவும் அறிமுகப்படுத்தப்பட்டு, அப்புதிய சூழ்நிலையில் இவை நிலைத்து வாழ்கின்றன. 'கிண்டு' என்பதற்கு புரட்டிப்போடு, ஒரு வகை ஒலி என்ற பொருட்கள் உண்டு. இக்குடும்பத்தில் அடங்கும் மீன்கள் ஒவ்வொன்றின் கீழ்வாயிலும், கிண்டுவதற்கு ஏற்ப, கீழ்பக்கத்திற்கு ஒன்றாக இரண்டு சிறுபகுதிகள் உள்ளன. அதனால் கெண்டை (கிண்டு+ஐ)என்ற சொல் உருவானது என்பர். ஆற்றில் வாழும் சில கெண்டைமீன்களின் தேவைகளும் நடத்தையும் கட்டமைப்பும் வேறு வகையானவை. இது மற்ற மீன்களை வேட்டையாடுவதில்லை. பூச்சிகளின் லார்வாக்கள், மெல்லுடலிகள், புழுக்கள் போன்ற நுண்ணிய சிற்றுயிர்களையும் :
---  
**[[அலெக்சாண்டர் குப்ரின்** (1870-1938) புகழ்பெற்ற உருசிய எழுத்தாளர். உருசிய சிறுகதைகளில் சாதனைகள் புரிந்தவர். 1896 இல் வெளிவந்த மலோஹ் என்ற குறுநாவல் குப்ரினைப் புகழ்பெறச்செய்தது. இரட்டையர் சண்டை (1905) அவரை உருசியர்களிடையே மிக விரும்பத்தக்கவராக நிலைநிறுத்தியது. போல்ஷெவிக் புரட்சி நிகழ்ந்தபோது குப்ரின் அந்த புரட்சியால் மக்கள் கொடுமைக்குள்ளாவதைக் கண்டு கொதிப்படைந்து உருசியாவை விட்டு வெளியேறி பாரிஸ் சென்றார். அங்கு குப்ரின் வறுமையில் இருந்தார். அங்கே இருக்கும்போது அவரால் எந்த இலக்கிய ஆக்கத்தையும் உருவாக்க முடியவில்லை. குடிப்பழக்கத்துக்கு அடிமையாகி உடல்நலத்தை இழந்தார். குப்ரின் நாடு திரும்பினார். இதனை முதலாளித்துவ ஐரோப்பாவின் தோல்வி என்று இடதுசாரிகள் எழுதினார்கள். ஸ்டாலினியத்தை துதித்து எழுதும்படி அவர் கட்டாயப்படுத்தப்பட்டார். அதற்கு அவர் மறுத்தார். உருசியாவிற்கு மீண்டால் எழுத முடியும் என்ற அவரது கனவு வீணாகியது. நாடு திரும்பியபின் குப்ரின் எதையுமே எழுதவில்லை. *மேலும்..*
# படிமம்:Moovalur ramamirtham.jpg

## நியாயப் பயன்பாட்டுக் காரணம்

- மூலம் - மூவலூர் இராமாமிர்தம்
- காரணம் - குறித்த நபரின் கட்டுரையில் அவரது உருவத்தை சித்தரிக்க பயன்படுகிறது. நபர் தற்போது உயிருடன் இல்லையென்பதால், பதிப்புரிமை தளையற்ற இன்னொரு படிமத்தைப் பெற இயலாது.